

МОНГОЛ УЛСЫН ХУУЛЬ

2020 оны 01 сарын 30 өдөр Төрийн ордон, Улаанбаатар хот

**МОНГОЛ УЛСЫН ЗАСАГ ЗАХИРГАА,**

 **НУТАГ ДЭВСГЭРИЙН НЭГЖ, ТҮҮНИЙ**

**УДИРДЛАГЫН ТУХАЙ ХУУЛЬД**

 **НЭМЭЛТ, ӨӨРЧЛӨЛТ ОРУУЛАХ ТУХАЙ**

 **1 дүгээр зүйл.**Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн 13 дугаар зүйлд доор дурдсан агуулгатай 13.1.6 дахь заалт нэмсүгэй:

 “13.1.6.Аймаг, нийслэл, сум, дүүргийн иргэдийн Төлөөлөгчдийн Хурлын сонгуулийн тухай хуулийн 74 дүгээр зүйлийн 74.3-д заасан үндэслэлээр Төлөөлөгчөөр сонгогдсонд тооцсон тухай шийдвэр хүчингүй болсон.”

 **2 дугаар зүйл.**Монгол Улсын засаг захиргаа, нутаг дэвсгэрийн нэгж, түүний удирдлагын тухай хуулийн 10 дугаар зүйлийн 10.4 дэх хэсгийг доор дурдсанаар өөрчлөн найруулсугай:

“10.4.Дүүргийн Хурлын төлөөлөгчдийн тоог хүн амын нягтрал байршил, засаг захиргааны нэгжийн бүтцийг харгалзан дараах байдлаар тогтооно:

10.4.1.дүүргийн хүн амын тоо нь 30000 хүртэл бол 17;

10.4.2.дүүргийн хүн амын тоо нь 30001-100000 хүртэл бол 25;

10.4.3.дүүргийн хүн амын тоо нь 100001-200000 хүртэл бол 35;

10.4.4.дүүргийн хүн амын тоо нь 200001-300000 хүртэл бол 41;

10.4.5.дүүргийн хүн амын тоо нь 300001 ба түүнээс дээш бол 43.”

**3 дугаар зүйл.**Энэ хуулийг Аймаг, нийслэл, сум, дүүргийн иргэдийн Төлөөлөгчдийн Хурлын сонгуулийн тухай хууль хүчин төгөлдөр болсон өдрөөс эхлэн дагаж мөрдөнө.

 МОНГОЛ УЛСЫН

 ИХ ХУРЛЫН ДАРГА Г.ЗАНДАНШАТАР